text: 20. ΑΠΟΦΑΣΗ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 135/294 της 5/12 Φεβρ. 1979 (ΦΕΚ Β΄ 131) Περί αυξήσεως των παρεχομένων συντάξεων από τον Κλάδο Επικουρικής Ασφαλίσεως Δικηγόρων του Ταμείου Νομικών. Έχοντας υπόψη: 1.Τις διατάξεις της παρ. 3 του άρθρ. 30 του Ν.Δ. 4114/1960 «περί του Κώδικος περί Ταμείου Νομικών», όπως τούτο τροποποιήθηκε και συμπληρώθηκε με το άρθρ. 25 του Νόμ. 730/77. 2.Το Νόμ. 400/1976 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 3.Τη Δ3/2087/6.12.77 απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 1278/77 τ.Β΄). 4.Γνώμη του Διοικητικού Συμβουλίου του Κλάδου Επικουρικής Ασφαλίσεως Δικηγόρων του Ταμείου Νομικών, που έχει ληφθεί κατά την 690 από 12 Μαΐου 1978 συνεδρίασή του. 5.το ΠΡ 758/262/1.2.79 έγγραφο του Υπουργείου Συντονισμού, αποφασίζουμε: 1.Οι παρεχόμενες από τον Κλάδο Επικουρικής Ασφαλίσεως Δικηγόρων μηνιαίες περιοδικές παροχές στους δικηγόρους και σε περίπτωση θανάτου αυτών, στα μέλη των οικογενειών τους, ισούται προς το γινόμενο του αριθμού των ετών ασφαλίσεως επί τον συντελεστή προσδιορισμού της απονεμητέας επικουρικής παροχής, οριζόμενο για κάθε χρόνο ασφαλίσεως, από 1 Ιαν. 1979 σε δραχ. 146, χωρίς να είναι δυνατό, πάντως, η πλήρης μηνιαία επικουρική παροχή, να υπερβεί το ποσό που αντιστοιχεί εκάστοτε σε 40ετή συντάξιμη υπηρεσία. 2.Κατώτατο όριο της παρεχομένης από τον Κλάδο Επικουρικής Ασφαλίσεως Δικηγόρων μηνιαίας περιοδικής παροχής, ορίζεται από 1 Ιαν. 1979 το ποσό των δραχ. 2.000. 